આજે પરશુરામ જયંતી છે. પરશુરામ વિષ્ણુનો ક્રોધાવતાર ગણાય છે. વિષ્ણુના આ છઠ્ઠા અવતારનો જન્મ જમદગ્નિ ઋષિ અને રેણુકા દેવીના પાંચમા પુત્ર રામ તરીકે થયો હતો. તેમણે ગુસ્સાના આવેશમાં પૃથ્વીને એકવીસ વખત ક્ષત્રિય વગરની કરી હતી તેથી તેઓ પરશુરામ તરીકે ઓળખાયા. પ્રાયશ્ચિત રૂપે તેમણે સોમયજ્ઞ કર્યો હતો. યજ્ઞ પૂર્ણ કરી કશ્યપ ઋષિની પૂજા કરી દત્ત આશ્રમમાં તપ મગ્ન થયા તેથી તેઓ ધ્યાનાનિધાન કહેવાયા. તેઓ અમર છે. જનક રાજાના ધનુષયજ્ઞમાં રામલક્ષમણ સાથે સંવાદ કરી રામજીને પ્રણામ કરીને ગયા પછી ક્યાં ગયા તેની આજ સુધી કોઈને ખબર નથી. તેઓ બ્રાહ્મણના ગુરૂ કહેવાયા.